नरेंद्र मोदी का तीन दिन का 'सद्भावना' उपवास ख़त्म  
गुजरात के मुख्यमंत्री नरेंद्र मोदी का तीन दिन का उपवास ख़त्म हो गया। संतों और उलेमाओं ने नरेन्द्र मोदी को जूस पिलाकर उनका उपवास तुड़वाया।
गुजरात के मुख्यमंत्री नरेंद्र मोदी का तीन दिन का उपवास ख़त्म हो गया। सभी धर्मों के संतों और उलेमाओं ने नरेन्द्र मोदी को जूस पिलाकर उनका उपवास तुड़वाया।   इस मौके पर सुषमा स्वराज और वेंकैया नायडू जैसे बीजेपी के कई बड़े नेता वहां मौजूद थे। उपवास तोड़ने के बाद मोदी ने अपने भाषण में कहा कि किसी ने भी सद्भावना मिशन की सफलता के बारे में नहीं सोचा था लेकिन आखिरकार उनका यह मिशन कामयाब हो गया।   मोदी ने कहा कि उन्होंने यह व्रत किसी राजनीतिक लाभ के लिए नहीं रखा था। उन्होंने लोगों से भी गुज़ारिश की कि वे हर चीज़ को राजनीतिक चश्मे से न देखें। मोदी ने कहा कि उनके ज़ेहन में अल्पसंख्यक और बहुसंख्यक में कोई भेद नहीं और वह 6 करोड़ गुजरातियों के लिए काम कर रहे हैं।